CELEX: 62008CN0055
Language: fi
Date: 2008-02-13 00:00:00
Title: Asia C-55/08: Ennakkoratkaisupyyntö, jonka Tribunal Judicial da Comarca do Porto (Portugali) on esittänyt 13.2.2008 — Santa Casa da Misericórdia de Lisboa v. Liga Portuguesa de Futebol Profissional (CA/LPFP) ja Baw International Ltd e Betandwin.Com Interactive Entertainment

12.4.2008   
            
            
               FI
            
            
               Euroopan unionin virallinen lehti
            
            
               C 92/19
            
         Ennakkoratkaisupyyntö, jonka Tribunal Judicial da Comarca do Porto (Portugali) on esittänyt 13.2.2008 — Santa Casa da Misericórdia de Lisboa v. Liga Portuguesa de Futebol Profissional (CA/LPFP) ja Baw International Ltd e Betandwin.Com Interactive Entertainment
   (Asia C-55/08)
   (2008/C 92/35)
   Oikeudenkäyntikieli: portugali
   Ennakkoratkaisua pyytänyt tuomioistuin
   Tribunal Judicial da Comarca do Porto
   Pääasian asianosaiset
   
      Kantaja: Santa Casa da Misericórdia de Lisboa
   
      Vastaajat: Liga Portuguesa de Futebol Profissional (CA/LPFP) ja Baw International Ltd e Betandwin.Com Interactive Entertainment
   Ennakkoratkaisukysymykset
   
               1)
            
            
               Onko se, että valtiolle varataan ”oikeus pitää pelattavana raha- tai onnenpelejä” (2.12.1989 annetun asetuksen N:o 422/89, sellaisena kuin se on muutettuna 19.1.1995 annetulla asetuksella N:o 10/95 ja 17.2.2005 annetulla asetuksella N:o 40/2005, 9 §) ja ”oikeus järjestää veikkauspelejä” (17.12.1985 annetun asetuksen N:o 84/85, sellaisena kuin se on muutettuna asetuksella N:o 317/2002, 1 §) yhteensopivaa — yhteisön oikeussääntöjen kanssa, joissa vahvistetaan palvelujen tarjoamisen vapautta, vapaata kilpailua ja valtion monopolien kieltoa koskevat periaatteet?
            
         
               2)
            
            
               Mitä arviointiperusteita on otettava huomioon tulkittaessa kansallista lainsäädäntöä, jossa rajoitetaan näitä periaatteita, sen ratkaisemiseksi, onko tällainen rajoitus sallittu — yhteisön oikeussääntöjen valossa?
            
         
               3)
            
            
               Onko kielto mainostaa raha- ja onnenpelejä, mikäli ne muodostavat mainosviestin olennaisen sisällön, yhteensopivaa — yhteisön oikeussääntöjen kanssa, joissa vahvistetaan palvelujen tarjoamisen vapautta, vapaata kilpailua ja valtion monopolien kieltoa koskevat periaatteet, kun otetaan huomioon, että kyseistä kieltoa ei sovelleta Santa Casa da Misericórdia de Lisboan pelattavina pitämien pelien mainontaan?